kardosdrur/scandi-wiki huggingface dataset:
FlixBus

FlixBus er et firma, som tilbyder primært (bus-) rejser mellem byer i Europa. Selskabet er grundlagt i 2013 af Daniel Krauss, Jochen Engert og André Schwämmlein efter lempelser af reguleringen af det tyske transportmarked. Fra 2015 begyndte FlixBus at ekspandere hastigt i Europa, støttet økonomisk af investorer som Daimler.

FlixBus køres på en international mobilitetsplatform gennem samarbejde med regionale SMV-busselskaber fra hele Europa. Disse lokale buspartnere er ansvarlige for den daglige drift af ruterne, mens FlixBus er ansvarlig for de officielle autorisationer der kræves for at drive et langdistancenetværk.

Med 200.000 daglige forbindelser i 26 lande og nationale netværk i bl.a. Tyskland, Frankrig, Italien, Kroatien og Holland udbyder Flixbus Europas største fjernbusnetværk.

Skandinavien 

I 2016 udvidede Flixbus til også at omfatte Skandinavien. I første omgang Sverige, og fra 2017 Danmark blev det næste nationale marked i Flixbus koncernen.

Danmark 
I februar 2017 blev det danske busselskab Abildskou, en familievirksomhed fra Aarhus, den første FlixBus-partner i Danmark. I juni 2017 blev også Rødbillet en af de lokale FlixBus-partnere.

I sommeren 2017 blev der oprettet nye ruter i Flixbus' netværk i Danmark. Disse ruter køres af lokale vognmænd. Busser forbinder 35 byer i Danmark med op til 26 afgange om dagen, ligesom der også er internationale afgange til flere lande i Europa. I samarbejde med lokale vognmænd håber Flixbus gennem datterselskabet Flixbus Danmark A/S at kunne fordoble det årlige antal af Fjernbusrejsende i Danmark.

Forbud i forbindelse med coronapandemien 2020 
Efter kritik af fyldte busser fra Flixbus stedte Sundheds- og Ældreministeriet på transportminister Benny Engelbrechts anledning en bekendtgørelse, der foreskriver at fjernbusser fra 21. april 2020 kun må være halvt fyldte.

Kilder

Eksterne links 

 FlixBus web site 

Busselskaber i Danmark
Transportvirksomheder fra Tyskland
Sofja Kjoler

Sofja Vasiljevna Kjoler (gift Putilova/Putilina) (, ; pseudonym: , ; født 17. april 1829 i Sankt Petersborg, død 1907 eller senere) var en russisk forfatter.

Biografi 
Kjoler blev født i Sankt Petersborg som datter af af bibliotekaren ved Eremitagens bibliotek. Hendes bedstefar var arkæologen og numismatikeren Jegor Egrovitj Kjoler, der oprindeligt var fra Sachsen.

Kjoler fik hjemmeundervisning og udgav i 1852 bogen Исторические повести для детей (; ). Bogen indeholder historier såsom Леди Рутвен (; ), Поэт шестнадцатого века (; ) og Звезда Антверпена (; ). Karaktererne i bogen er berømte historiske personligheder såsom Shakespeare, Antoon van Dyck og Strauss. Samme år skrev hun børneromanen Александр Сергеевич Пушкин (; ), som var en af de første fiktionsværker om Pusjkin. Bogen slap dog ikke igennem censuren, da romanen indeholdt kapitler om Pusjkins eksil og død, men Kjoler fortsatte alligevel med at skrive.

Efter sit bryllup i 1856 tog hun en længere pause fra forfatterskabet, men vendte tilbage i 1880'erne, hvor hun udgav tre romaner gennem magasinet Kolosja.

Udvalgte udgivelser 
 1852: Исторические повести для детей
 1852: Александр Сергеевич Пушкин
 1852: Брак, каких мало (i magasinet Panteon)
 1853: О перипетиях любви бедной, но благородной гувернантки … и сказочно богатого, но разочарованного графа
 1853: Компаньонка
 1886: Князь Ромодановский (i magasinet Kolosja)
 1891: За грехи отца (i magasinet Kolosja)
 1893: Ошибки и искупление (i magasinet Kolosja)

Litteratur 
 Русские писатели. 1800—1917: Биограф. словарь / Гл. ред. П. А. Николаев. — М.: Большая Российская энциклопедия. — (Русские писатели 11—20 вв.). — Т. 5: П—С. − 2007. — 800 с.: ил.
 Соловей А. В. Этот опасный, опасный, опасный Пушкин … // В мире книг. — 1973. — № 29. — С. 93.

Fodnoter 

Personer fra Sankt Petersborg
Forfattere fra Rusland
Mickie James

Mickie Laree James-Aldis (født August 31, 1979) er en amerikansk professional wrestler, skuespillerinde, model og sangerinde. Hun performer for WWE under ringnavnet Mickie James, og optræder for Smackdown Live brandet.

Wrestlere fra USA
Bolstadøyri Station

Bolstadøyri Station (Bolstadøyri stasjon) er en jernbanestation på Bergensbanen, der ligger i Voss kommune i Norge. Stationen består af krydsningsspor, sidespor, to perroner og en stationsbygning samt pakhus i gulmalet træ.

Stationen åbnede som holdeplads sammen med Vossebanen 11. juli 1883. Oprindeligt hed den Bolstad, men den skiftede navn til Bolstadøyri 1. marts 1923. Den blev opgraderet til station 1. juli 1910. Den blev fjernstyret 19. juni 1980 og gjort ubemandet 5. oktober 1981.

Litteratur

Eksterne henvisninger 

Stationer på Bergensbanen
Etableret i 1883
Jernbanestationer i Hordaland
Dale Station

Dale Station (Dale stasjon) er en jernbanestation på Bergensbanen, der ligger ved byområdet Dale i Vaksdal kommune i Norge. Stationen består af nogle få spor, to perroner og en stationsbygning i gulmalet træ. Desuden er der forskellige andre bygninger, ligeledes opført i gulmalet træ.

Stationen åbnede som holdeplads på Vossebanen, der nu udgør en del af Bergensbanen, 11. juli 1883. Den blev opgraderet til "station" 1. april 1888. Den blev fjernstyret fra 19. juni 1980 og gjort ubemandet 11. august 1997.

Den første stationsbygning blev opført i 1883 efter tegninger af Balthazar Lange. Den var af typen "fjerde klasse", der også blev opført på flere andre stationer på Vossebanen. Stationen lå lige ved Dale Fabrikkers direktørbolig, og der blev anlagt et 400 m langt sidespor fra stationen til den ældste del af fabrikkerne. I 1908 blev stationsbygningerne flyttet på i forbindelse med indlemmelsen af Vossebanen i Bergensbanen året efter. Dales stationsbygning blev flyttet til Reimegrend Station, der åbnede i 1908. Til gengæld overtog Dale stationsbygningen fra Voss Station, hvor den var blevet erstattet af en ny.

Litteratur

Eksterne henvisninger 

 

Stationer på Bergensbanen
Etableret i 1883
Jernbanestationer i Hordaland
Stanghelle Station

Stanghelle Station (Stanghelle stasjon) er en jernbanestation på Bergensbanen, der ligger ved byområdet Stanghelle i Vaksdal kommune i Norge. Den består af krydsningsspor, sidespor, to perroner med læskure, en mindre parkeringsplads og en tidligere stationsbygning i træ. Stationen ligger med udsigt over Veafjorden.

Stationen åbnede som holdeplads sammen med Vossebanen, nu en del af Bergensbanen, 11. juli 1883. Den blev opgraderet til station i 1919. Den blev fjernstyret 28. juni 1979 og gjort ubemandet 1. juli samme år.

Litteratur

Eksterne henvisninger 

Stationer på Bergensbanen
Etableret i 1883
Jernbanestationer i Hordaland
Stanghelle

Stanghelle er et byområde i Vaksdal kommune i Vestland fylke i Norge. Byområdet er med 768 indbyggere pr. 1. januar 2016 det mindste af de tre byområder i Vaksdal kommune. Stanghelle ligger ved Dalevågen på den østlige side af Veafjorden. Europavej E16 går igennem byområdet, der desuden betjenes af Stanghelle Station på Bergensbanen i den sydvestlige udkant.

Kendte stanghellinger er den tidligere fodboldspiller Trond Egil Soltvedt og Aftenpostens politiske redaktør Harald Stanghelle. Harald Stanghelle var tidligere redaktør for den lokale avis VaksdalPosten.

Noter 

Byer i Vestland
Vaksdal
Migos

Migos var en amerikansk rapgruppe, som blev grundlagt i 2009 i Lawrenceville i Georgia.

Quavo, Takeoff og Offset er alle tre vokset op i Lawrenceville, Georgia. Bavian er fra Amsterdam, Holland, hvor han har produceret musik de sidste 17 år.

Medlemmer 
Der er tre medlemmer i gruppen. 
 Quavo, født Quavious Keyate Marshall.
 Takeoff, født Kirshnik Khari Ball.
 Offset, født Kiari Kendrell Cephus.

Karriere 
Gruppen har blandt andet haft hits som "Bad and Boujee" (ft. Lil Uzi Vert). 

Gruppen har udgivet tre album under eget navn. Den har også været med på et album udgivet af deres placeselskab Quality Control med titlen  Quality Control: Control the Streets Vol. 1, hvor de medvirker på "Too Hotty" og andre sange.

Andre sammenhænge 
Quavo laver meget musik med andre kunstnere og har været med i sange med DJ Khaled, Justin Bieber mm. Offset har været en del af albummet Without Warning sammen med rapperne 21 savage og Metro Boomin, mens Takeoff primært arbejder i Migos.
Quavo er med i sangen Ice Tray hvor han disser rapperen Joe Budden.

Diskografi 
 Yung Rich Nation (2015)
 Culture (2017)
 Culture II (2018)

Referencer 

Musikgrupper fra 2009
Hiphopgrupper fra USA
Julie Meldahl

Julie Marie Augusta Meldahl (13. august 1861 København - 29. januar 1946 København) var dansk malerinde, kunstlærer og skolebestyrer; bedst kendt for Tegneskolen for Kvinder, som hun grundlagde sammen med Charlotte Sode i 1892.

Julie Meldahl kom fra en borgerlig, velhavende familie; hendes far var fabriksejer og jernstøber Henrik Meldahl (1820-93), som var bror til arkitekt og kammerherre Ferdinand Meldahl og bror til general Carl Meldahl, hendes bedstefar var den anerkendte jernstøber Heinrich Meldahl, og hendes mor var Mathilde Jetsmark (1832-81). 

Julie interesserede sig meget for kunst, og benyttede sig af muligheden opvæksten i borgermiljøet gav hende. Det var almindeligt og endda velset, at unge borgerlige kvinder skulle lære at tegne og male, så de kunne lave skitser til broderier og male akvareller på rejser med deres ægtemænd efter brylluppet, som skikken var. Endvidere var en af Julies farbrødre arkitekten Ferdinand Meldahl, som var også professor ved Kunstakademiet og gik ind for støtte af kvindelige kunstnere. Da han også var formand for Kunstakademiets skoleråd, foreslog han i 1873, at Akademiet skulle oprette en kunstskole for kvinder, ligesom de skoler, der blev oprettet i udlandet. Hans forslag blev dog afvist og nedstemt, da skolerådet ikke ville skabe plads til kvinderne. Først i 1888 kunne Kunstakademiet ikke afvise kvinderne mere og åbnede endelig Kunstakademiets Kunstskole for Kvinder med maleren Johanne Krebs som bestyrer. 

Julie fik i mellemtiden en uddannelse ved Tegne- og Kunstindustriskolen for Kvinder. Hun dimitterede som tegnelærer i 1883 og underviste på Kunstindustriskolen frem til 1888, hvor Kunstakademiet åbnede for kvinder. Hun blev optaget på første årgang i den kvindelige kunstskole og videreuddannede sig der frem til år 1891. Her mødte hun Charlotte Sode på studierejserne til Italien og Tyskland. 

Sammen med Charlotte fik hun åbnet deres Tegneskole for Kvinder i 1892 i en pavillon i Odd Fellow Palæet i Bredgade, hvor maleren Kristian Zahrtmann også en gang havde sin skole. På skolen lærte og trænede de kvindelige elever i tegne- og maleteknikker, som gjorde dem forberedte til optagelse på Kunstakademiet. Derudover kom der unge kvinder som godsejerdøtre på skolen i vintersæsonen. Skolen fungerede i 40 år frem til cirka 1930, hvorefter det blev lukket, da skolebestyreren Charlotte døde i 1931. Skolen var ikke blot kendt for sin undervisning, men gav også de danske kvindelige kunstnere et værested og samlingspunkt, hvor de kunne støtte og inspirere hinanden. 
Kunstnere som Gerda Wegener, Anne Marie Telmányi, Julie Marstrand, Augusta Thejll Clemmensen, Kamma Salto og Harriet Mundt var blandt eleverne på skolen. 

Julie Meldahl udstillede i 1890 på Charlottenborgs Forårsudstilling med et interiørmaleri og var mest husket for sin undervisning og skole, ikke så meget for hendes egne værker.

Eksterne henvisninger 
 Julie Meldahls biografi på Kvinfo 
  
 

Malere fra Danmark
Kvindelige kunstnere fra Danmark
Personer i Dansk Kvindebiografisk Leksikon
James Northcote

James Northcote (født 22. oktober 1746 i Plymouth, død 13. juli 1831 i London) var en britisk portræt- og historiemaler.

Northcote var elev af Joshua Reynolds og foretog studierejser i Italien. Han blev medlem af Royal Academy i 1787. Northcote udgav desuden biografier over Reynolds og Tizian.

Billedgalleri

Referencer

Eksterne henvisninger 

 

Malere fra England
Portrætmalere
Historiemalere
Medlemmer af Royal Academy of Arts
Personer fra Plymouth
TB/FC Suðuroy/Royn

TB/FC Suðuroy/Royn er en færøsk fodboldklub, som er resultatet af en fusion af tre andre klubber fra øen Suðuroy: TB Tvøroyri, FC Suðuroy og Royn Hvalba. Klubben spiller i Færøernes topliga i 2017 og endte på en ottendeplads. I daglig tale kaldes klubben Suðuroyarliðið (Suderø-holdet) eller Suðringar (Suderingerne).

2017 
Holdet fik en rigtig god start. Efter fem runder lå det i spidsen med 12 point, efter at de vandt kampen mod B36 3-2 den 23. april 2017. De var bagud 0-2 men formåede at vende kampen til en sejr på 3-2. Et hold fra øen Suðuroy har ikke haft så god start siden 1980, da TB også ville have haft 12 point, hvis man dengang fik 3 point for en vundet kamp. Holdet endte i 2017 på en ottendeplads i Færøernes topliga.

Truppen 
Pr. april 2017:

Referencer

Eksterne henvisninger 
 TB.fo
 fcsuduroy.com 
 Royn.fo

Fodboldklubber i Færøerne
Bizzie Høyer

Jacobine (Bizzie) Severine Henriette Høyer (født 26. marts 1888 på Frederiksberg, død 10. maj 1971 på Frederiksberg) var en dansk maler og kunstlærer.

Hendes forældre var handelsgartner Hector Frederik Janson Estrup Høyer og Dora Kirstine Hansen. Hun forblev ugift.

Bizzie Høyer dimitterede fra Emilie Mundts og Marie Luplaus Malerskole og gik derefter på Kunstakademiet fra 1904 til 1909. Senere studerede hun på Dekorationskolen ved Einar Utzon-Frank fra 1922 til 1924.

Hun malede i impressionistisk stil og udførte også forskellig dekorationsarbejde ved brug af forskellige teknikker, såsom plastisk broderi eller udsmykning i træ.

Bizzie udstillede mange af sine værker og modtog ros for dem, dog huskes hun bedst for sin egen velbesøgte kunstskole i København, hvor hun forberedte mange danske kunstnere, så de kunne optages i Kunstakademiet.

Priser 
 I 1933 blev hendes maleri Gadebillede belønnet med Neuhausens pris.
 I 1947 modtog Bizzie Høyer Eckersberg Medaljen.

Referencer

Eksterne henvisninger 
 
 
 Bizzie Høyers malerier fra Arcadja
 Gammel fortegnelse over Bizzie Høyers malerier

Malere fra Danmark
Kvindelige kunstnere fra Danmark
Lars Tvede

Lars Tvede (født 26. februar 1957) er en dansk forfatter, serieiværksætter og finansmand.
Lars Tvede er kandidat i fødevareteknologi fra Landbohøjskolen, bachelor i International Business Management samt har en HD i udenrigshandel fra Copenhagen Business School.  

Tvede har skrevet en lang række prisvindende bøger om kriseteori, entreprenørskab, børshandel, markedsføring og fremtiden. Hans bøger er oversat til 11 forskellige sprog.
Han er i bogen The Guru Guide to Marketing blevet opført, som værende blandt verdens 62 førende tænkere indenfor marketingsstrategi.

Tvede er dertil en liberal debattør og skribent på Altinget.dk.

Privat 
Han er bosat i Schweiz. Fra 2019 til 2021 var Tvede gift med Pernille Vermund, partiformand for Nye Borgerlige. Han har tidligere været gift og har to døtre. Den ene datter, Sophie Trelles-Tvede, er også iværksætter.

Bibliografi 
Lars Tvede har blandt andet udgivet følgende bøger:
 Marketing strategies for the new economy (2001)
SuperTrends (2010)
 Børshaj (2011)
 Børshandlens psykologi (2012)
 Det kreative samfund (2014)
 Kriser, krak og kaviar (2015)
 Gåsen med de gyldne æg (2016)
 Iværksætter (sammen med Mads Faurholt, 2017)
Supertrends (2) - 50 things you should know about the future (2019)
Bobler, bullshit og børsfest (2020)

Referencer

Eksterne henvisninger 
 Officiel hjemmeside

Erhvervsfolk fra Danmark
Personer i Kraks Blå Bog
Nye Borgerlige
Skript

Skript eller Script (fra latin scriptum "skrevet") står for:

 Scriptsprog - et programmeringssprog.
 Det engelske ord for filmmanuskript
Sikkerhedsvidenskab

Sikkerhedsvidenskab og/eller sikkerhedsteknik er et specialiseret ingeniørområde som fokuserer på sikkerhedsaspekterne i design af systemer, som behøver at være i stand til at håndtere forstyrrelser robust, rækkende fra naturkatastrofer til skadelige handlinger. Sikkerhedsvidenskab ligner andre systemvidenskabsaktiviteter, forstået på den måde at dens primære motivation er at understøtte leveringen af ingeniørløsninger, som opfylder foruddefinerede funktionelle krav og brugerkrav, men med den yderligere dimension at forhindre misbrug og skadelig opførsel. Disse begrænsninger og restriktioner bliver ofte fordret som en sikkerhedspolitik.

I en eller anden form, har sikkerhedsvidenskab eksisteret som et uformelt studieområde i adskillige århundreder. Fx har områderne låsesmed og sikkerhedstryksager eksisteret i mange år.

 
Videnskab
National sikkerhed
Kriminalitetsforebyggelse
Martin Exner

Martin Exner (født 10. februar 1985) er sammen med Christian Hjorth Lund stifter af den landsdækkende forening Coding Pirates, der på frivillig basis arbejder med børn og unges teknologiforståelse. Exner er uddannet skolelærer på Blaagaard Seminarium og kandidat i it, læring og organisatorisk omstilling på Aalborg Universitet. I 2017 modtog han IT-prisen.

Martin Exner var DR Ultras legende teknik-kammerat på deres projekt Ultra:Bit, hvor børn kan lære mere om brugen af .

Medvært på Youtubekanalen Skæv Strøm sammen med Nick Holmberg og Christian Toft. Trioen har udvidet med en Podcast Skæv Strøm Snak, som vender forskellige "nørdede" begivenheder og temaer, gerne sammen med andre gæster.

Referencer 

Lærere fra Danmark
Jens Billes visebog

Jens Billes visebog (Odense, Landsarkivet for Fyn, Karen Brahe E I,2, også kaldet Jens Billes håndskrift og Jens Billes poesiebog og tidligere kendt som Steen Billes Haandskrift) er den næstældste samling af dansk poesi, efter Hjertebogen. Den blev samlet i sidste halvdel af 1550'erne.

Format
Manuskriptet er omkring 20×14½cm og skrevet på papir. Det indeholder 162 folier, der alle bærer det samme vandmærke. Det indeholder 87 digte, som er skrevet med omkring 17 forskellige håndskrifter, hvoraf de vigtigste er Jens Bille (1531–75), Sten Clausen Bille og Anne Skave; de er nummereret med blyant af Svend Grundtvig. Manuskriptet har navn efter Jens Bille, der navngav sig selv som dets ejer. Digtene 1-86 blev skrevet i perioden 1555-89, og digt 87, der handler om Frederik 2. af Danmarks død, er fra 1589.

Indhold 
Bogen indeholder nogle af de ældste nedskrivninger af skandinaviske ballade, såsom Elvehøj. Mange af de tekster, som Jens Billes visebog indeholder, indgår i en redigeret udgave i Danmarks gamle Folkeviser. In the words of Rita Pedersen,

Historie 
Hvordan manuskriptet blev en del af Karen Brahes bibliotek er ikke kendt med sikkerhed, men det er sandsynligt, at hu har arvet det, idet hun arvede en stor del af sit bibliotek fra sin bedstefars søster; Anne Gøye. Gøye var gift med en af Jens Billes børnebørn, og en af hendes brødre giftede sig med en af Jens Billes børnebørn.

Referencer

Eksterne henvisninger 
 contents list
 Kroman, E., 'Jens Billes Visebog', Danske Studier (1923), 170-79. http://danskestudier.dk/materiale/1923.pdf 
 Thuesen, Karen, 'Til Jens Billes Visebog', Acta Philologica Scandinavica, 31 (1976), 58-69

Litteratur fra middelalderen
Litteratur fra Danmark
Harry Persson (skuespiller)

Harry Persson, (født 4. august 1906 i Malmö i Sverige, død 28. november 1961 i smst.), var en svensk skuespiller og sanger.

Udvalgt filmografi 
 1954 – De röda hästarna
 1954 – Det spøger på Glimmingehus
 1946 – Ebberöds Bank
 1945 – Dydens Apostel
 1945 – Jolanta, den gäckande suggan
 1944 – Rendestensunger
 1944 – Skåningar
 1942 – Stationsforstanderen i Lykkeaas
 1939 – Landevejs-Kroen
 1939 – Skanör-Falsterbo
 1933 – De gamles Oprør

Eksterne henvisninger 
 

Skuespillere fra Sverige
Gilbert Baker

Gilbert Baker  (født 2. juni 1951 i Chanute, Kansas, død 30. marts 2017 i New York City) var en amerikansk kunstner, mest kendt for at have designet regnbueflaget.

Baker aftjente en del af sin soldatertid i San Francisco, hvor han bl.a. traf Harvey Milk. Han lærte at sy  og skabte i 1978 den første udgave af LGBT-flaget. Han arbejdede for en flagfabrik i byen fra 1979 til 1995, hvor han flyttede til New York. Her fortsatte han som flag-designer og LGBT-aktivist frem til sin død i marts 2017.

Referencer

Eksterne henvisninger 

 

Personer fra Kansas
Personer fra Kansas
Aktivister fra USA
LGBT-kultur
Hårtotfjergræs

 
Hårtotfjergræs eller Thyrsagræs (Stipa capillata) er en græsart med en opret, tueformet vækst. Frøene har lang, gråbrun stak. Arten bruges af og til som prydplante i tørre bede. Navnet skrives også Hårtot-Fjergræs.

Kendetegn 
Hårtotfjergræs er en staude med en opret og tuedannende vækst. Stråene er hårløse og glatte bortset fra området under græssernes typiske ”knæ”, som kan være dunhårede. Bladene er spredt stillede, linjeformede og indrullede. Oversiden er glat eller svagt ru med korte hår. Undersiden, der altså oftest vender udad, er grålig. Blomstringen foregår i juli-august, og blomsterne er samlet i løse, endestillede aks. De enkelte blomster er stærkt reducerede (som det er almindeligt blandt græsser. Frugterne er nødder med lang stak, som er stiv og grågrøn, senere gråbrun.

Rodsystemet er trævlet og både dybtgående og vidt udbredt.

Hårtotfjergræs når en højde mellem 0,40 og 0,80 m (afhængigt af vilkårene på voksestedet). Tuen kan blive 0,25 m i tværmål.

Hjemsted 

Hårtotfjergræs er naturligt udbredt i Sibirien, Kina, det Indiske subkontinent, Centralasien, Kaukasus og Tyrkiet. I Europa findes den i Middelhavsområdet og Central- og Østeuropa. Arten foretrækker lysåbne voksesteder med en jordbund, der er rig på kalk, som er veldrænet og varm, men fattigt på mineralsk næring. (Plantesamfundet Festucion valesiacae). I det nordøstlige Bulgarien, hvor klimaet er kontinentalt med varm, tørre somre og hårde vintre, findes steppeområder af samme type, som kan ses i f.eks. Ungarn og Ukraine. Her vokser arten sammen med bl.a. agernigella, almindelig blærebælg, almindelig judastræ, almindelig nældetræ, almindelig parykbusk, almindelig syren, asfaltkløver, asiatisk singrøn, balkanpæon, bjergkortkrone, bjergstenfrø, blå staudeklematis, broget salvie, buskhestesko, dværgmandel, farvegåseurt, foderesparsette, fransk rose, glatbladet tidselkugle, gul læbeløs, hvid diktam, kronelimurt, lav iris, Melica transsilvanica (en art af flitteraks), melittis, opret galtetand, pigget lakrids, Potentilla cinerea (en art af potentil), purpurkongelys, russisk løn, Scabiosa argentea (en art af skabiose), sibirisk klokke, skærmokseøje, slank sternbergia, spinkel kambunke, strandasters, sølvsalvie, sølvbladet pære, Teucrium polium (en art af kortlæbe), uldhåret fingerbøl, våradonis og weichsel

Galleri

Note 

Græsser
Tørketålende planter
Kalkbundsplanter
Circuit de la Sarthe 2017

Circuit de la Sarthe 2017 var den 65. udgave af det franske landevejscykelløb i departementet Sarthe. Løbet foregik i perioden 4. til 7. april 2017. Løbet var en del af UCI Europe Tour 2017 og var i kategorien 2.1. Den samlede vinder af løbet blev franske Lilian Calmejane fra .

Hold og ryttere

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Resultater

Samlede stilling

Pointkonkurrencen

Holdkonkurrencen

Referencer

Eksterne henvisninger 

UCI Europe Tour 2017
2017
Dagmar Ebbesen

Dagmar Wilhelmina Ebbesen (født 1. oktober 1891 i Stockholm, død 5. december 1954 i Solna) var en svensk skuespillerinde. Ebbesen spillede med i 90 svenske film mellem 1913 og 1954. Hun var datter af den danske skuespilleren Thorald Ebbesen og den svenske skuespillerinden Jenny Öhrström.

Udvalgt filmografi 
 1954 – En lektion i kærlighed
 1953 – Dum-Bom
 1953 – Sommeren med Monika
 1950 – Hjerter knægt
 1949 – Greven från gränden
 1948 – Vart hjärta har sin saga
 1946 – Den kloge Kone
 1944 – Hemsöborna
 1942 – Familien Larsson
 1941 – Sommer-Swing
 1940 – Et Mord
 1940 – Jøsses, sikke mange Penge!
 1934 – Karl-Frederik regerer
 1934 – Kvinderne omkring Larsson
 1933 – Den ny Husassistent
 1932 – Kærlighed og Kassemangel
 1923 – Den ny Husassistent

Eksterne henvisninger 

 

Skuespillere fra Sverige
Personer fra Stockholm
Scheldeprijs 2017

Scheldeprijs 2017 var den 105. udgave af cykelløbet Scheldeprijs. Løbet var en del af UCI Europe Tour-kalenderen og blev arrangeret 5. april 2017. Løbet blev vundet af tyske Marcel Kittel fra  for femte gang i karrieren.

Hold og ryttere

Danske ryttere 
 Lars Bak kørte for 
 Matti Breschel kørte for 
 Michael Mørkøv kørte for 
 Mads Würtz Schmidt kørte for 
 Mads Pedersen kørte for

Resultater

Eksterne henvisninger
 

2017
UCI Europe Tour 2017